Diari Oficial de la Generalitat Valenciana


Sumari del DOGV 5410, del 19-12-2006 (2006/14189)

RESOLUCIÓ de 30 de novembre del 2006, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 13.642 m² de superfície, situada a Sant Vicent del Raspeig (Alacant), entre les prolongacions del carrer Major i carrer Pi i Margall, realitzada per l'ajuntament del dit municipi a favor de la Generalitat, per a ser destinada a la construcció de l'institut d'educació secundària número 5 de la dita població.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14488


Data del document
:   20-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sant Vicent del Raspeig
    * cultura regional
    * propietat immobiliària
    * transmissió de la propietat

RESOLUCIÓ de 30 de novembre del 2006, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 13.642 m² de superfície, situada a Sant Vicent del Raspeig (Alacant), entre les prolongacions del carrer Major i carrer Pi i Margall, realitzada per l'ajuntament del dit municipi a favor de la Generalitat, per a ser destinada a la construcció de l'institut d'educació secundària número 5 de la dita població. [2006/14853]  
L'Ajuntament de Sant Vicent del Raspeig, en sessió plenària realitzada el dia 28 de juny del 2006, va acordar iniciar expedient d'alteració de la qualificació jurídica i cessió gratuïta a la Generalitat de la parcel·la de la seua propietat, de 13.642 m² de superfície, situada entre les prolongacions del carrer Major i carrer Pi i Margall de la dita població, per a la construcció d'un institut d'educació secundària. El punt tercer de l'acord esmentat, després d'ordenar la incorporació a l'expedient de la documentació exigida per l'article 110 del Reglament de Béns de les Entitats Locals i el sotmetiment de l'expedient a informació pública per un termini d'un mes a fi de rebre reclamacions i suggeriments establix que .cas que no es presenten reclamacions o suggeriments i l'expedient quede ultimat en els termes indicats, no es necessitarà nou acord, i quedaran aprovades definitivament l'alteració i la cessió, i facultada l'Alcaldia Presidència per a atorgar l'oportuna escriptura de cessió gratuïta..... Per Decret 2117 de l'Alcaldia de data 25 de setembre del 2006, després d'enumerar les actuacions realitzades en compliment de l'acord plenari esmentat i fer constar que en l'expedient de cessió gratuïta s'han incorporat els documents de l'article 110 del Reglament de Béns de les Entitats Locals, així com que ha transcorregut el termini d'informació pública sense que s'hagen presentat al·legacions, es va executar la cessió acordada en l'acord plenari mencionat.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la cessió de la parcel·la.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.. En conseqüència, una vegada perfeccionada la cessió i acceptació, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Sant Vicent del Raspeig de la parcel·la que té 13.642 m² de superfície, situada entre les prolongacions del carrer Major i carrer Pi i Margall de la dita població, que confronta: nord, parcel·la EQ-1 del PP.I/2 (Finca Els Molins); sud, C.P. Juan Ramón Jiménez i carrer Dr. Marañón; est, prolongació carrer Pi i Margall, terrenys de transformador al mig; i oest, prolongació carrer Major.   
Consta inscrita en el Registre de la Propietat d'Alacant número 5 al tom 2501, llibre 850, foli 68, finca 58927, inscripció 1a.   
Referència cadastral: 0818290YU1616W2708LU.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Sant Vicent del Raspeig, s'efectua amb la condició de destinar la parcel·la a la construcció d'un institut d'educació secundària de la dita població. Es considerarà resolta la cessió i la parcel·la revertirà a l'ajuntament amb totes la seua pertinences i accessions si no es du a terme la construcció del centre educatiu, o si posteriorment es destina, sense autorització expressa del ple municipal, la parcel·la o el que s'hi haja construït a un ús diferent del que motiva la cessió, i en este cas l'ajuntament tindrà dret a percebre de la Generalitat, amb taxació pericial prèvia, el valor dels detriments experimentats pel bé cedit. El termini màxim per a complir estes condicions serà de cinc anys, i el destí indicat haurà de mantindre's durant els trenta anys següents..  
Per la seua banda l'Ajuntament de Sant Vicent del Raspeig, respecte a la totalitat de la parcel·la afectada a l'institut d'educació secundària número 5, assumix els compromisos següents:  
1. Dotar la parcel·la dels servicis urbanístics que falten per executar (connexions o connexions a peu de parcel·la), perquè tingaondició de solar. En concret:  
 Accés rodat amb pavimentat de calçades i voreres de tots els carrers i vials a què confronta i la seua connexió amb el nucli urbà de la població.  
 Abastiment d'aigua i xarxa de hidrants contra incendis  
 Evacuació d'aigües (pluvials i residuals).  
 Subministrament d'energia elèctrica en baixa o mitjana tensió.  
 Enllumenat públic.  
 Telefonia.  
2. L'ajuntament es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen amb posterioritat (camins, línies aèries, conduccions superficials o subterrànies, etc.). També es compromet a adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.  
3. Assumir, si és el cas, els costos de la redelimitació del C.P. Juan Ramón Jiménez.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 30 de novembre de 2006.. El conseller d'Economia, Hisenda i Ocupació: Gerardo Camps Devesa.